Diari Oficial de la Generalitat Valenciana


Sumari del DOGV 9592, del 10-05-2023 (2023/5015)

Informació pública de sol·licitud d'ofertes per a l'adquisició d'habitatges per a usar-los com a habitatges tutelats per a persones amb diversitat funcional.
-------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5015


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Informació pública de sol·licitud d'ofertes per a l'adquisició d'habitatges per a usar-los com a habitatges tutelats per a persones amb diversitat funcional. [2023/5015]  
La vicepresidència i Conselleria d'Igualtat i Polítiques Inclusives, de conformitat amb el que es disposa en la Llei 14/2003, de 10 d'abril, de patrimoni de la Generalitat Valenciana està interessada en l'adquisició del ple domini d'habitatges, lliures de càrregues i gravàmens, amb els requisits que s'indiquen a continuació, per a ser destinats a habitatges tutelats per a persones amb diversitat funcional.  
  
Primer. Requisits dels immobles  
En el moment de la presentació de les ofertes, tant els habitatges com els edificis que els alberguen hauran de complir els següents requisits:  
- Habitatges situats en municipis de la Comunitat Valenciana amb més de 25.000 habitants.  
- Estar situats en sòl urbà segons el planejament municipal d'acord amb l'ordenació urbanística, i amb fàcil accés a equipaments i serveis comunitaris, ben comunicats i amb adequada xarxa de transports públics.  
- Tant els habitatges com, si és el cas, les zones comunes de l'edifici hauran d'estar en bon estat de conservació i complir les condicions d'habitabilitat i accessibilitat segons la normativa vigent. L'habitatge disposarà de cèdula d'habitabilitat o llicència d'ocupació o qualificació definitiva com a habitatge protegit, si és el cas.  
- En els supòsits d'edificacions amb ús residencial destinat a habitatge d'antiguitat superior a cinquanta anys, s'haurà de disposar de document que acredite la realització d'una inspecció tècnica, a càrrec d'un òrgan facultatiu competent, que avalue l'estat de conservació de l'edifici, almenys cada deu anys.  
- L'habitatge disposarà de certificació energètica i estarà en condicions d'obtindre l'alta de subministraments bàsics (electricitat, aigua potable i gas).  
- Disposarà de servei de proveïment d'ACS que garantisca el subministrament d'acord per al nombre de persones de l'habitatge i els punts consum (aigüeres, lavabos, dutxes i banyeres).  
- Els habitatges hauran de tindre una capacitat mínima per a 4 persones, i hauran de tindre, almenys, les següents dependències: saló menjador, cuina, 2 o més dormitoris i bany complet (vàter, lavabo i dutxa) i disposar almenys de 80 metres quadrats útils. Les habitacions, si són senzilles hauran de disposar almenys de 8 metres quadrats útils i si són dobles 12 metres quadrats útils. Fins a 7 persones hauran de disposar de 2 banys.  
- Existirà un itinerari accessible des de la via pública fins a la porta d'accés al centre. Aquest itinerari comunicarà la via pública a través de l'entrada principal a l'edifici amb la porta d'accés al centre per l'interior de l'edifici.  
L'interior de l'habitatge serà accessible. L'amplària lliure de pas del corredor de l'itinerari accessible serà com a mínim d'1,20 m amb almenys una zona d'espai per al gir de diàmetre 1,50 m lliure d'obstacles.  
Estretiments puntuals d'amplària 1,00 m, de longitud 0,50 m i amb separació 0,65 m a buits de pas o a canvis de direcció.  
El buit lliure de pas en l'accés a l'habitatge, a través d'una porta, no serà menor de 0,90 m d'amplària.  
- L'amplària lliure de pas en les portes dels recintes de l'interior de l'habitatge als quals dona accés l'itinerari accessible serà major o igual que 0,80 m mesurada entre el marc i la porta, descomptant la grossària de la fulla, i aportada per no més d'una fulla.  
- Mecanismes d'obertura i tancament situats a una altura entre 0,80 - 1,20 m, de funcionament pressió o palanca i maniobrables amb una sola mà, o automàtics.  
- En totes dues cares de les portes existeix un espai horitzontal lliure de l'escombratge de les fulles de diàmetre Ø 1,20 m.  
- Distància des del mecanisme d'obertura fins a la trobada en racó 0,30 m.  
- Les figures mínimes inscriptibles lliures d'obstacles i fora de l'abatiment de les portes seran:  
 Accés Estar Menjador Cuina Dormitori Bany  
Figura lliure d'obstacles Ø1,50 Ø1,50 Ø1,50 Ø1,50 Ø1,50 Ø1,50  
  
  
- Dormitoris: espai d'aproximació i transferència en un costat del llit d'amplària 0,90 m.  
- Espai de pas als peus del llit d'amplària 0,90.  
- Cuina: altura de la placa de cocció 85 cm.  
- Espai lliure sota l'aigüera i la cuina, mínim 70 (altura) x 80 (amplària) x 60 (profunditat) cm.  
- Banys (lavabo, vàter i dutxa) accessibles:  
Portes que compleixen les condicions de l'itinerari accessible. Són abatibles cap a l'exterior o corredisses.  
Lavabo espai lliure inferior, mínim 70 (altura) x 50 (profunditat) cm. Altura de la cara superior 85 cm.  
Inodor espai de transferència lateral d'amplària 80 cm a un costat. Altura del seient entre 45 - 50 cm.  
Dutxa espai de transferència lateral d'amplària 80 cm a un costat. Sòl enrasat amb pendent d'evacuació 2 %.  
Aixeteria automàtica dotada d'un sistema de detecció de presència o manual de tipus monocomandament amb palanca. Abast horitzontal des de seient 60 cm.  
- Terrassa: espai per a gir de diàmetre Ø 1,20 m lliure d'obstacles.  
- Fusteria enrasada amb paviment o amb regruix cércols 5 cm.  
- Els mecanismes compliran amb les condicions que li siguen aplicables de les exigibles als mecanismes accessibles: interruptors, endolls, vàlvules i claus de tall, quadres elèctrics, intercomunicadors, fusteria exterior, etc.  
- El bany accessible disposarà de barres de suport que compliran les següents condicions:  
Fàcils d'agafar, secció circular de diàmetre 30-40 mm. Separades del parament 45-55 mm.  
Fixació i suport, suporten una força d'1 kN en qualsevol direcció.  
Barres horitzontals:  
Se situen a una altura entre 70-75 cm.  
De longitud 70 cm.  
Són abatibles les del costat de la transferència  
En vàters:  
Una barra horitzontal a cada costat, separades entre sí 65-70 cm.  
En dutxes:   
En el costat del seient, barres de suport horitzontal de manera perimetral en almenys dues parets que formen cantonada i una barra vertical en la paret a 60 cm de la cantonada o del respatler del seient.  
- Els habitatges han de reunir les condicions òptimes o adequades per a ser ocupats immediatament després de la formalització de la seua adquisició, per la qual cosa han d'estar lliures d'estris inútils i en condicions higièniques i de neteja adequades. Així mateix, han d'estar lliures d'ocupants (arrendataris, ocupants i precaristes) amb títol jurídic habilitant per a això o sense aquest.  
- Estar inscrits en el Registre de la Propietat a nom de la/les persona/es natural/s o jurídica/ques que presenten l'oferta.  
- Estar lliures de càrregues i gravàmens i en condicions jurídiques que permeten la seua immediata escripturació i inscripció en el Registre de la Propietat. Excepcionalment s'admetran habitatges gravats amb hipoteca quan s'aporte un compromís subscrit per la persona titular de la propietat de procedir a la seua cancel·lació de forma anticipada o simultània a la formalització del contracte de compravenda de l'habitatge.  
- Estar al corrent del pagament de les despeses de comunitat, de tots els subministraments (aigua, llum i gas, si és el cas), així com dels tributs estatals, locals o de la comunitat autònoma que els graven, particularment de l'impost sobre béns immobles i de la taxa de recollida de residus sòlids urbans.  
  
Segon. Oferta econòmica  
S'adjuntarà oferta econòmica.  
El preu dels habitatges no podrà superar el que s'indica en l'annex 1, segons la zona, i seran automàticament rebutjades les ofertes amb un preu mitjà per metre útil (amb IVA inclòs si és el cas), que superen el preu del metre útil que figure en aquest annex.  
Per a poder comparar preus de manera homogènia, es prendrà el preu de l'oferta dividit pels metres quadrats útils; a aquest efecte s'entendrà que la superfície útil és la resultant d'aplicar a la superfície construïda que consta en el Cadastre el coeficient 0,75, tal com s'estableix en l'article 9 del Decret 90/2009, de 26 de juny, Reglament d'habitatges de protecció pública.  
No es podrà oferir més d'un immoble en un mateix edifici.  
  
Tercer. Informació i contacte. Termini presentació d'oferta  
1. Informació i contacte:  
Dependència: Direcció General d'Infraestructures de Serveis Socials.  
Domicili: c/ Democràcia, 77, Ciutat Administrativa 9 d'octubre - torre 3.  
Telèfon: 314 197 838.  
Correu electrònic: infraestructures\_cjpasrv@txe.yg  
2. Termini i forma per a realitzar les propostes:  
20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.  
Les persones interessades hauran de presentar:  
- oferta econòmica signada electrònicament per la persona titular registral de l'habitatge on s'identifique adequadament l'habitatge i s'especifique la seua referència cadastral.  
- declaració responsable que l'habitatge compleix els requisits exigits.  
  
València, 4 de mayo de 2023.- El sotssecretari de la vicepresidencia i Conselleria d'Igualtat i Polítiques Inclusives: Daniel Mestre Cañón.  
  
  
  
Annex I  
  
Preu màxim dels habitatges (€/m2 útil)  
Per a poder comparar preus de manera homogènia, es prendrà el preu de l'oferta dividit pels metres quadrats útils, a aquest efecte es considerarà que la superfície útil és la resultant d'aplicar a la superfície construïda que consta en cadastre el coeficient 0,75, tal com s'estableix en l'article 9 de Decret 90/2009, de 26 de juny, Reglament d'habitatges de protecció pública.  
El preu màxim dels habitatges, prenent com a referència els habitatges usats (HU) de la disposició transitòria segona del Decret 191/2013 sobre el preu màxim d'habitatges qualificats a l'empara de plans d'habitatge anteriors, admés és segons els municipis:  
Grup A (2.300 €/m²)  
València  
Grup A2 (2.150 €/m²)  
Alacant i Castelló  
Grup B (1.900 €/m²)  
València  
Alboraia, Gandia, Manises, Mislata, Paterna, Picanya, Quart de Poblet, Sagunt, Sedaví, Torrent i Xirivella.  
Castelló  
Benicàssim/Benicásim, Borriana/Burriana i Vila-real   
Alacant  
Benidorm, el Campello, Elx/Elche, Mutxamel, Sant Joan d'Alacant i Sant Vicent del Raspeig/San Vicente del Raspeig.   
Grup C1 (1.600 €/m²)  
València  
Alaquàs, Albal, Alcàsser, Aldaia, Alfafar, Algemesí, Almàssera, Alzira, Benetússer, Beniparrell, Burjassot, Catarroja, Cullera, Foios, Godella, Llíria, Llocnou de la Corona, Meliana, Moncada, Oliva, Ontinyent, Paiporta, Picassent, Puçol, el Puig de Santa Maria, Requena, Rocafort, Silla, Sueca, Tavernes Blanques, Tavernes de la Valldigna , Utiel i Xàtiva.  
Castelló  
Almassora, les Alqueries, Benicarló, Borriol, Nules, Onda, la Vall d'Uixó i Vinaròs  
Alacant  
Alcoi/Alcoy, Altea, Aspe, Calp, Crevillent, Dénia, Elda, Guardamar del Segura, Monforte del Cid , Novelda, Orihuela, Petrer, Santa Pola, Torrevieja, la Vila Joiosa/Villajoyosa, Villena i Xàbia/Jávea  
  
  
Grup C2 (1.500 €/m²)  
València  
Albalat dels Sorells Albuixech, Alfara del Patriarca, Benaguasil, Bétera, Bonrepòs i Mirambell, Carcaixent, l'Eliana, Emperador, la Pobla de Vallbona, Massalfassar, Massamagrell, Massanassa, Museros, la Pobla de Farnals, Rafelbunyol, Riba-roja de Túria, San Antonio de Benagéber i Vinalesa  
Castelló  
Moncofa i Segorbe  
Alacant  
Almoradí, Castella, Ibi i Onil  
Resta de municipis (1.200 €/m²)